वीआईपी सुरक्षा के लिए खरीदे जाएंगे 5 बुलेट प्रूफ वाहन
पटना | राज्यमें वीवीआईपी वीआईपी की सुरक्षा के लिए 5 बुलेट प्रूफ गाड़ियों की खरीद होगी। यह गाड़ी ‘टोयोटा फॉर्चूनर’ का एक खास मॉडल है। इसकी खरीद पर कुल 2 करोड़ 85 लाख 61 हजार 375 रुपए खर्च होंगे। यानी एक बुलेट प्रूफ फॉर्चूनर की कीमत करीब 57 लाख होगी। डीजीपी पीके ठाकुर द्वारा इस बाबत दिए गए प्रस्ताव को गृह विभाग (आरक्षी शाखा) के स्तर पर ग्रीन सिग्नल मिल गया है। साथ ही बुलेट प्रूफ गाड़ियों की खरीद के लिए 75 प्रतिशत राशि 2.14 करोड़ की अग्रिम निकासी की स्वीकृति प्रदान कर दी गई है। निकासी के बाद एडवांस राशि को किसी भी हालत में बैंक खाते में नहीं रखा जाएगा आैर एक माह की समय सीमा में उसका खर्च करना है।
hin_Deva hin_Deva